b"\n_START_ARTICLE_\nGuerra mundial\n_START_PARAGRAPH_\nGuerra mundial \xc3\xa9s un terme utilitzat per referir-se a un conflicte b\xc3\xa8l\xc2\xb7lic a gran escala que involucra diverses nacions de diferents continents. En la hist\xc3\xb2ria de la humanitat es coneixen dues \xc2\xabguerres mundials\xc2\xbb: La Primera Guerra Mundial (1914-1918), tamb\xc3\xa9 coneguda com \xe2\x80\x9cla Gran Guerra\xe2\x80\x9d; i la Segona Guerra Mundial (1939-1945). Per\xc3\xb2 la llista podria contenir tamb\xc3\xa9 les Croades, la Guerra de Successi\xc3\xb3 Espanyola, la Guerra dels Set Anys (deslliurada a quatre continents), les Guerres Napole\xc3\xb2niques o la Guerra Freda._NEWLINE_Malgrat ser acceptades dues guerres mundials, publicacions com els llibres de text espanyols dels anys vuitanta indiquen que la Segona Guerra Mundial va ser realment l'\xc3\xbanica que pot rebre aquest nom, per ser l'\xc3\xbanica d'ambdues que va registrar combats en territori de tots els continents del globus._NEWLINE_Tanmateix, la confrontaci\xc3\xb3 de 1914 tamb\xc3\xa9 rep aquest apel\xc2\xb7latiu internacionalment, malgrat que en el seu temps nom\xc3\xa9s se la va anomenar 'la Gran Guerra' i que es va deslliurar nom\xc3\xa9s a Europa, \xc3\x80frica _NEWLINE_i \xc3\x80sia (encara que hi va haver enfrontaments a les Am\xc3\xa8riques (batalla de Coronel) i Papua Nova Guinea. En certa manera es diu aix\xc3\xad per la participaci\xc3\xb3 de combatents de tots els continents, especialment del costat de la Triple Entesa."